Dvergkivi

Dvergkivi (Apteryx owenii), også kalt liten flekkivi, er en strutsefugl i kivifamilien. Den er endemisk til New Zealand. Dvergkivien er den minste kiviarten.

Biologi 
Dvergkivien er 35-45 cm lang. Hannen veier mellom 0,9-1,3 kg og hunnen veier mellom 1 og 1,9 kg. Fargen er grå eller lysebrun.

Dvergkivien spiser virvelløse dyr som insekter eller frukter og bær. Reiret bygges i en hule, en hul trestamme eller blant tett vegetasjon. Hunnen legger som regel bare ett egg, men noen ganger to. Hannen ruger eggene i 63-76 dager.

Dvergkivien lever på øyer i Cooksundet og Haurakigolfen. De fleste finnes på øya Kapiti Island. Trolig levde den tidligere på Sørøya.

Det er trolig kun er nominatformen (A. o. owenii) som eksisterer i dag, men det er også beskrevet en underart til (A. o. iredalei). Den skal ha levd på Nordøya og ble opprinnelig beskrevet som Stictapteryx owenii iredalei.

Populasjonen av dvergkivi ble estimert til omkring  individer i 2013, hvorav  på Kapiti og 500 fordelt i sju mindre populasjoner (øyer).

Inndeling 
Inndelingen av kivifamilien følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen et al. (2008).

 Palaeognathae, primitive nåtidsfugler
 Notopalaeognathae
 Rheiformes, nandufugler
 Novaeratitae
 Casuariiformes, kasuarfugler
 †Aepyornithiformes, elefantfugler
 Apterygiformes, kivifugler
 Apterygidae, kivifamilien
 Apteryx, kivier
 A. australis, sørbrunkivi
 A. rowi, okaritokivi
 A. mantelli, nordbrunkivi
 A. owenii, dvergkivi (monotypisk)
 A. haastii, flekkivi
 Proapteryx 
 † P. micromeros (utdødd)
 Tinamiformes, tinamufugler (pampashøns)
 †Dinornithiformes, moafugler

Referanser

Eksterne lenker
 

Notopalaeognathae
Nær truede arter på IUCNs rødliste
Dyr formelt beskrevet av John Gould
Fugler formelt beskrevet i 1847